jkorsvik/nowiki_second_scrape_merged huggingface dataset:
Peter Lorange

Peter Lorange (født 17. april 1943) er grunnlegger av Lorange Institute of Business Zurich, der han er arbeidende styreformann og rektor. Tidligere var han Kristian Gerhard Jebsen Professor of International Shipping ved International Institute for Management Development (IMD) i Lausanne i Sveits. Han var rektor ved IMD fra 1993 til 2008, og har også vært rektor ved Handelshøyskolen BI (1989-1993) og professor ved Wharton School ved University of Pennsylvania.
Lorange er utdannet siviløkonom fra Norges Handelshøyskole. Han tok senere mastergrad ved Yale University og ble deretter Doctor of Business Administration ved Harvard University.
Lorange har mottatt seks æresdoktorgrader, deriblant fra Lunds universitet. Han har forfattet en rekke bøker og vitenskapelige artikler. 
I tillegg til sin vitenskapelige aktivitet er Peter Lorange eier av S. Ugelstad Invest as. 
Lorange ble i 2010 av kongen utnevnt til kommandør av  Den Kongelige Norske Fortjenstorden «for fortjenstfullt virke for fremme av norske næringslivsinteresser internasjonalt».


== Referanser ==


== Eksterne lenker ==
IMD biography
Cottoidei

Cottoidei er en gruppe ulkefisker. Fylogenetikken for denne gruppen er uklar og det vil bli forandringer i inndelingen av delgrupper etterhvert som flere undersøkelser blir gjort. I denne artikkelen blir inndelingen gjort som i Fishes of the World, men rognkjekser og ringbuker regnes som to familier i samsvar med Artsdatabanken.


== Grupper med arter som finnes i Norge ==
ulkefamilien
paddeulkefamilien
panserulker
rognkjekser
ringbuker


== Referanser ==


== Litteratur ==
Nelson, Joseph S. (2006). Fishes of the World (4 utg.). Edmonton. ISBN 0-471-25031-7. 


== Eksterne lenker ==
(en) Cottoidei – oversikt og omtale av artene i WORMS-databasen 
(en) Cottoidei hos Fauna Europaea 
(en) Cottoidei hos Fossilworks 
(en) Cottoidei hos ITIS 
(en) Cottoidei hos NCBI 
(en) Kategori:Cottoidei – bilder, video eller lyd på Wikimedia Commons 
Cottoidei – detaljert informasjon på Wikispecies
Aristidis Konstantinidis

Aristidis Konstantinidis (gresk: Αριστείδης Κωνσταντινίδης) var en gresk syklist.
Konstantinidis deltok i de første olympiske lekene i moderne tid i Athen i 1896. Han deltok i tre sykkelrenn; 10- og 100 kilometer og i landeveisrittet på 87 kilometer som gikk fra Athen til Marathon og tilbake til Athen. Han ble olympisk mester på den lengste distansen med tiden 3.22,31. På ti kilometer endte han på femteplass og på 100 kilometer brøt han. Det var kun to syklister av de ni startende som kom i mål.


== OL-medaljer ==
OL 1896  Athen:  Gull sykling, landeveisritt  Hellas


== Eksterne lenker ==
(en) Aristidis Konstantinidis – Olympedia 
(en) Aristidis Konstantinidis – Sports-Reference (OL-resultater – arkivert) 
(en) Aristidis Konstantinidis – databaseOlympics.com (arkivert) 
(gr) Aristidis Konstantinidis – Hellas olympiske komité 
(en) Aristidis Konstantinidis – ProCyclingStats 
(en) Aristidis Konstantinidis – Cycling Archives
Nikolaos Andriakopoulos

Nikolaos Andriakopoulos (gresk: Νικόλαος Ανδριακόπουλος; født 1878 i Patras, død ukjent) var en gresk turner.
Andriakopoulos ble olympisk mester i tauklatring under OL 1896 i Athen. Han var sammen med landsmannen Thomas Xenakis de eneste som klatret helt til topp av det 14 meter lange tauet. Det var fem deltakere i konkurransen. Med tiden 23,4 sekunder vant Andriakopoulos den olympiske mestertittelen.
Andriakopoulos deltok også på det greske laget i skranke som kom på andreplass bak Tyskland.


== OL-medaljer ==
1896  Athen -  Gull i turn,  tauklatring
1896  Athen -  Sølv i turn, skranke lagkonkurranse


== Eksterne lenker ==
(en) Nikolaos Andriakopoulos – Olympics.com 
(en) Nikolaos Andriakopoulos – Olympic.org 
(en) Nikolaos Andriakopoulos – Olympedia 
(en) Nikolaos Andriakopoulos – Sports-Reference (OL-resultater – arkivert) 
(en) Nikolaos Andriakopoulos – databaseOlympics.com (arkivert) 
(gr) Nikolaos Andriakopoulos – Hellas olympiske komité
Frelsesarmeens Hornorkester (Haugesund)

Hornorkesteret er Frelsesarmeen i Haugesunds musikkorps. Det ble dannet i 1895, og er med det Haugesunds eldste musikkorps. Korpset har siden starten hatt med både menn og kvinner. I 1901 deltok korpset i 17. mai-toget i Haugesund, som det eneste korpset. For jobben fikk korpset hele overskuddet for feiringen, tilsammen fem kroner som gikk til nye sko til kapteinen.
Korpset har spilt på Frelsesarmeens årskongresser i 1921, 1938, 1964, 1973 og 1993. For å feire sitt hundreårsjubileum spilte korpset sine første konserter i utlandet, da i London. Under Haugesunds hundreårsjubileum, spilte korpset ved Kronprins Olavs ankomst til festgudstjenesten.
Korpset har i dag 22 aktive musikanter.
Louis Zutter

Jules Alexander Louis Zutter (født 2. desember 1865 i Neuchâtel, død 10. november 1946) var en sveitsisk turner. Han deltok under de første olympiske lekene i 1896 i Athen.
Zutter ble olympisk mester på bøylehest og i skranke og hopp kom han på andreplass.


== OL-medaljer ==
1896  Athen -  Gull i turn, bøylehest
1896  Athen -  Sølv i turn, skranke
1896  Athen -  Sølv i turn,  hopp


== Eksterne lenker ==
(en) Louis Zutter – Olympedia 
(en) Louis Zutter – Sports-Reference (OL-resultater – arkivert) 
(en) Louis Zutter – databaseOlympics.com (arkivert) 
(en) Louis Zutter – FIG
Bøylehest

Bøylehest er et apparat og en øvelse i turn. Bøylehesten er 115 centimeter høy, 160 cm lang og har en bredde på 35 centimeter.  Hesten er utstyrt med to bøyler som er 12 centimeter høye. Utøverne skal utføre en rekke forskjellige svingøvelser over bøylehesten med enten samlede eller spredte ben. 
Bøylehest er med som olympisk øvelse i turn for menn.


== Norske utøvere ==
Listen har store mangler:

Harald Wigaard
Skranke

Skranke er et turnapparat og en øvelse i turn. Skranken består av to parallelle vannrette stenger (holmer). Skranke er en øvelse for både menn og kvinner, men holmene er plassert på ulike høyde for kvinnene (den nedre er 1,61 m fra gulvet, mens den øvre er 2,41 m fra gulvet). For menn er de plassert 2 m fra gulvet.Skranke er en olympisk øvelse for både menn og kvinner.


== Referanser ==
Estisk punane

Estisk punane (Eesti punane) er en moderne, estisk kurase. På engelsk heter rasen Estonian Red.


== Historie og utbredelse ==
Estisk punane ble etablert i 1862, grunnlag av lokale estiske raser, Angeln, og Dansk, rød melkerase. Stambok for rasen ble etablert i 1885. Det har senere vært innkryssing av rød og hvit Holstein, SRB, Brown swiss og Finsk ayrshire. I dag finnes det i overkant av 50 000 dyr av rasen, noe som er cirka en fjerdedel av alle kyr i Estland.


== Kjennetegn ==
Estisk punane er hornet. Fargene varierer fra lys til mørk rød/brun eller som flerfargete individer (rød og hvit). Dyrene er middels store, 550 kg for voksne kyr, med solide bein og klauver. Gjennomsnittlig melkeproduksjon pr. årsku (2002) er på 5066 kg melk, med 4,42 % fett og 3,36 % protein. Melkemengden er altså mindre enn for Norsk rødt fe, mens innholdet av fett og protein er noe større.


== Se også ==
Liste over kuraser


== Eksterne lenker ==
NordGen
N-EURO-CAD
Breed Description Estonian Red Arkivert 11. mai 2008 hos Wayback Machine.
ANSI
Estisk avlsforening
Xichang

Xichang (kinesisk: 西昌. pinyin: Xīchāng) er et bydistrikt i det autonome prefektur Liangshan Yi i provinsen Sichuan i Folkerepublikken Kina. 
Bydistriktet hadde i 1999 en befolkning på 546 900.Xichang satellittutskytningssenter ligger 64 km nord for selve byen. 


== Kulturminner ==
Dayangdui-funnstedet (大洋堆遗址, Dayangdui yizhi) i Jingjiu og de store steingravene i Liangshan (凉山大石墓群, Liangshan da shimuqun) fra Handynastiets tid i Wanao 洼垴 (Xichang) og Arong (Dechang) ble i 2006 oppført på Folkerepublikken Kinas liste over kulturminner.


== Administrative enheter ==
Subdistrikter:

Beicheng (北城街道); Xicheng (西城街道); Dongcheng (东城街道); Chang'an (长安街道); Xincun (新村街道); Changning (长宁街道);Storkommuner:

Madao (马道镇); Lizhou (礼州镇); Anning (安宁镇); Chuanxing (川兴镇); Huanglianguan (黄联关镇); Youjun (佑君镇); Taihe (太和镇); Anha (安哈镇);Kommuner:

Xijiao (西郊乡); Gaojian (高枧乡); Xiaomiao (小庙乡); Sihe (四合乡); Yuehua (月华乡); Xingsheng (兴胜乡); Langhuan (琅环乡); Minsheng (民胜乡); Xixiang (西乡乡); Zhangmuqing (樟木箐乡); Xiangshui (响水乡); Kaiyuan (开元乡); Daxing (大兴乡); Hainan (海南乡); Daqing (大箐乡); Jingjiu (经久乡); Xixi (西溪乡); Huangshui (黄水乡); Luogubo (洛古波乡); Zhongba (中坝乡); Aqi (阿七乡); Qiaodi (荞地乡); Mopan (磨盘乡); Baru (巴汝乡); Yinchang (银厂乡); Baima (白马乡); Ma'anshan (马鞍山乡); Yulong for huikinesere (裕隆回族乡); Gaocao for huikinesere (高草回族乡).


== Samferdsel ==


=== Jernbane ===
Chengdu-Kunming-jernbanen løper gjennom området.


=== Vei ===
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.


== Referanser ==


== Litteratur ==
"The Large Stone Tombs of Wanao, Xichang and Arong, Dechang." Wenwu 2006.02, Beijing, 2006. 


== Eksterne lenker ==
https://web.archive.org/web/20050129090651/http://www.astronautix.com/sites/xichang.htm
http://www.globalsecurity.org/space/world/china/xichang.htm
A World Away From Beijing, By ROSS TERRILL. The New York Times, December 20, 1987.
Hopp (turn)

Hopp er en øvelse i turn for både kvinner og menn. 
Øvelsen går i korthet ut på at turneren løper frem til et springbrett og hopper over en «hest».  Hesten for kvinner er 125 centimeter høy og 135 for menn.
Hopp er en olympisk øvelse for både mannlige og kvinnelige turnere, og vært med i programmet siden OL 1896. I VM-sammenheng ble ikke hopp med før i VM i 1934 i Budapest.
Yanyuan

Yanyuan (kinesisk: 盐源县; pinyin:  Yányuán Xiàn) er et fylke i det autonome prefekturet Liangshan Yi i provinsen Sichuan i Folkerepublikken Kina.
I 1999 hadde fylket en befolkning på 305 962.


== Referanser ==
Dechang

Dechang (kinesisk: 德昌县; pinyin: Déchāng Xiàn) er et fylke i det autonome prefekturet Liangshan Yi i provinsen Sichuan i Folkerepublikken Kina.
I 1999 hadde fylket en befolkning på 182 622.


== Kulturminner ==
Dayangdui-funnstedet (大洋堆遗址, Dayangdui yizhi) i Jingjiu og de store steingravene i Liangshan (凉山大石墓群, Liangshan da shimuqun) fra Handynastiets tid i Wanao 洼垴 (Xichang) og Arong (Dechang) ble i 2006 oppført på Folkerepublikken Kinas liste over kulturminner.


== Samferdsel ==


=== Jernbane ===
Chengdu-Kunming-jernbanen løper gjennom området.


== Referanser ==
Huili

Huili (kinesisk: 会理县; pinyin:  Huìlǐ Xiàn) er et fylke i det autonome prefekturet Liangshan Yi i provinsen Sichuan i Folkerepublikken Kina.
I 1999 hadde fylket en befolkning på 420 853.


== Samferdsel ==
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan. 


== Jordskjelv i 2008 ==
Huili ble kl. 16:31 den 30. august 2008 rammet av et jordskjelv (momentmagnitude: 6,1) som kostet nærmere hundre mennesker livet. Episenteret var i grensetraktene til distriktet Renhe i naboprefekturet Panzhihua. Skjelvet rammet også omliggende strøk i provinsene Sichuan og Yunnan.


== Referanser ==
Ningnan

Ningnan (kinesisk: 宁南县; pinyin:  Níngnán Xiàn) er et fylke i det autonome prefekturet Liangshan Yi i provinsen Sichuan i Folkerepublikken Kina.
I 1999 hadde fylket en befolkning på 167 108.


== Referanser ==
Svart hav

Svart hav er en norsk dystopisk dramafilm fra 1980 regissert av David Wingate. Filmen viser hva som skjer med en familie på en øy i Nord-Norge etter at havet er tømt for fisk og ressurser. Filmatiseringen bygger på Magnar Mikkelsens roman fra 1974.
Svart hav ble beskrevet som en realistisk fremtidsvisjon da den kom. Ordet «svart hav» brukes ofte for å beskrive overfiske av en slik målestokk at havet blir tomt for fisk.


== Handling ==
Handlingen er lagt til en nær fremtid og tar for seg en families kamp for å overleve i Nord-Norge, etter å ha funnet ut at det knapt nok er noe fisk å hente i havet. På den ene siden står det multinasjonale selskapet Unifish som med sine fabrikktrålere og nye fangstmetoder har tømt havet for det som er av fisk. På den andre siden står familien på tre som forsøker å overleve. En dag sønnen er på havet i et forsøk på å få en fisk eller to, har «fienden» allerede vært der, – en svær fabrikktråler tilhørende det multinasjonale konsernet Unifish. Ved hjelp av nye fangstmetoder «støvsuger» båten ressursene opp av havet utenfor Finnmark. Sønnen starter sin personlige gerilja-krig mot fabrikkskipet. Han tar seg ombord og kidnapper en av mannskapet; «slaven». Ved hjelp av ham tiltvinger han seg adgang til matforsyningene, og truer med seg «slaven» tilbake til familien. Sammen prøver de å overleve, men forholdene blir trangere og trangere, og til slutt lever de helt på sultegrensen. Så desperat blir situasjonen for den lille familien at sønnen og «slaven» går til angrep på et av fabrikkskipene. Etter det kulminerer filmen i et definitivt og grusomt sluttoppgjør familiemedlemmene imellom.


== Om filmen ==
Svart hav ble dårlig besøkt da den gikk på norske kinoer. Filmanmelderne var heller ikke begeistret og den ble nærmest slaktet av filmanmelderne Aftenposten og Arbeiderbladet.Den ble innspilt i Honningsvåg.


== I rollene ==
Nils Utsi ...  Sønnen
Roald Kristiansen ...  Faren
Anne Gullestad ...  Moren
Helge Jordal ...  Slaven
Hans Vidar Lindseth ...  Sønnen som barn
Ivar Hansen Støreng ...  Ivar – the baker
Ole Lindseth
Anne Marie Ludvigsen
Harder Pettersen
Olav Haavig


== Referanser ==


== Eksterne lenker ==
(en) Svart hav på Internet Movie Database 
(no) Svart hav i Nasjonalbibliotekets filmografi 
(no) Svart hav hos Filmfront
Svingstang

Svingstang er et turnapparat og en øvelse i turn for menn. Utøveren skal utføre forskjellige momenter og avslutte med et større antall rotasjoner før han lander. Øvelsen bedømmes av turndommere og høyeste poeng er 10. Svingstangen er 2,55 meter høy og 2,40 meter.
Svingstang er en olympisk øvelse i turn for menn. Den tilsvarende øvelsen for kvinner er skranke.


== Eksterne lenker ==
(en) Horizontal bar – kategori av bilder, video eller lyd på Commons
Numedalsbåten

Numedalsbåten i fjellbygda Veggli langt oppe i Numedal var en robåt funnet på ei løe langs et lite vann ved året 1993 av en båtskribent på ferie, Gøthe Gøthesen. Denne robåten som nå trolig er forsvunnet, representerte en del av den gamle båtkulturen i Numedal som er nesten blitt borte i 2000-årene.


== Robåten i løa ==
På ei utløe som dessuten hadde interessante konstruksjonstrekk som stopler laget av solide trestammer og gulvbjelker lagt over «grodde knærne», ble en meget gammel båt oppdaget. Båten beskrives som en krysning mellom pram og putt. Robåten var ca. 14-15 fot lang og 4-5 fot bred, åpenbart bygd oppe på fjellet av en dyktig båtbygger i bygda Veggli.
Båten har klinkbyggete sider og flat bunn med et spring, et akterspeil som besto av et stort bord og deretter et bredt bord mot esingen noe hevet over øverste bordgangen. Forspeilet er noe flatt, nesten firkantet. Båten har vært bygget med uhøvlede granbord, bortsett fra spantene som er kortvokste grener med barken tatt bort, på den ene siden var grenene hugget flate for å ligge an mot bordgangene.
Bordgangene er sammenføyd med vanlig spiker nøvet på innsiden som vanlig var i den lokale båtbyggertradisjonen langs Numedalslågen. På undersiden er det spikret lekter eller slitelister over hvert nat mellom bunnbordene.
Robåten har en noe rund fasong med en esing plassert et stykke under øvre bordgang. Trolig var den øvre bordgangen satt på etter at båten var bygget ferdig for å få større fribord. Robåten lå ved et lite vatn, og kan ha vært benyttet til garnfiske.


== Litteratur ==
Gøthe Gøthesen, Robåt fra fjellet: Blanding av pram og putt Kysten 1993, Oslo


== Numedalens båtene ==
Lågendalspram
Numedalsbåt (Norefjord)
Hermann Weingärtner

Hermann Weingärtner (født 24. august 1864 i Frankfurt an der Oder død 22. oktober 1919 i Frankfurt an der Oder) var en tysk turner.
Han deltok i de første olympiske lekene i Athen i 1896. Han ble olympisk mester tre ganger. Individuelt vant han konkurransen i svingstang. Han kom på andreplass i ringer og bøylehest. I hopp kom han på tredjeplass.
Han ble dobbel olympisk mester med det tyske laget både i svingstang og skranke lagkonkurranse.
Weingärtner omkom under en drukningsulykke i 1919 under en redningsaksjon i elven Oder.


== OL-medaljer ==
1896  Athen -  Gull i turn, svingstang  Tyskland
1896  Athen -  Gull i turn, lagkonkurranse skranke  Tyskland
1896  Athen -  Gull i turn, lagkonkurranse svingstang  Tyskland
1896  Athen -  Sølv i turn, bøylehest  Tyskland
1896  Athen -  Sølv i turn, ringer  Tyskland
1896  Athen -  Bronse i turn, hopp  Tyskland


== Eksterne lenker ==
(en) Hermann Weingärtner – Olympedia 
(en) Hermann Weingärtner – Sports-Reference (OL-resultater – arkivert) 
(en) Hermann Weingärtner – databaseOlympics.com (arkivert)
Bianchi

Bianchi (F.I.V. Edoardo Bianchi S.o.A) er en stor italiensk produsent av sykler som ble grunnlagt i 1885. Fra 1900 til 1939 produserte de også biler, samt motorsykler fra 1897 til 1967. Bianchi er verdens eldste sykkelprodusent som fortsatt eksisterer. Bianchi inngår i dag som et av merkene i det svenskeide Cycleurope AB.


== Eksterne lenker ==
(en) Offisielt nettsted 
(en) Bianchi (company) – kategori av bilder, video eller lyd på Commons
Janco Visjon

Janco Visjon var en TV-stasjon med sendenett i Oslo, og har blitt omtalt som forløperen til TVNorge. Selskapet har sitt utspring fra selskapet Janco Kabel-TV, tidligere Get, nåværende Telia.


== Kjente medarbeidere ==
Atle Nielsen
John Olav Egeland
Veronica Akselsen

Veronica Amanda Akselsen Lillesveen (født 30. januar 1986) er en norsk sanger. 
Veronica Akselsen debuterte i 2004 med CD-albumet Fattige var de som først fikk se (Via Music), der hun blant annet tolket julesanger og kjente salmer. Hun har dessuten deltatt i den norske Melodi Grand Prix-finalen to ganger: I 2006 kom hun på femteplass med låten «Like a Wind», i 2008 på fjerdeplass med balladen «Am I Supposed to Love Again».
Veronica Akselsen er selvlært som sanger. Hun er datter til sangeren og predikanten Elias Akselsen. De er av taterslekt og bor begge på Skarnes i Sør-Odal kommune i Hedmark.


== Diskografi ==
Fattige var de som først fikk se (2004)
Blod og ild (utgitt 4. oktober 2010)
Blå gleder juleplate med sin far Elias Akselsen og søsken Kristine Johansen og Stig Akselsen (2012)


== Referanser ==


== Eksterne lenker ==
(en) Veronica Akselsen på Internet Movie Database 
(en) Veronica Akselsen på Discogs 
(en) Veronica Akselsen på MusicBrainz 
(no) Kort presentasjon som Melodi Grand Prix-artist 2008
(no) Rikskonsert-turne med Veronica og Elias Akselsen
Trygg Trafikk

Trygg Trafikk (TT) er en norsk medlemsorganisasjon som arbeider for økt trafikksikkerhet. Trygg Trafikk er et bindeledd mellom frivillige aktører og offentlige myndigheter som har ansvaret for trafikksikkerheten i Norge. TT har fylkesavdelinger over hele landet.
TT ble dannet i 1956 under navnet  Landsforeningen til fremme for Trygg Trafikk, på initiativ fra Samferdselsdepartementet. Trygg Trafikk opprettet Barnas Trafikklubb i 1966.


== «Ikke tøft å være død» ==
«Ikke tøft å være død» er en trafikksikkerhetskampanje rettet mot ungdom. Etablert i Trondheim i 1985 av tidligere profesjonell fotballspiller Arne Dokken og politimannen Birger Andreas Myrstad. Kampanjen ble landsomfattende i regi av Trygg Trafikk i 1987.
De to første årene ble prosjektet gjennomført ved at Dokken og Myrstad sammen med trafikkskadde Jon Steinar Kvaale, alvorlig skadet i en motorsykkelulykke i 1978, besøkte 9. klassetrinn i ungdomsskolen. Fokus Bank stilte ekspertise og midler til rådighet for utvikling og gjennomføring. Til sammen 10 000 ungdommer i målgruppen fikk besøk av teamet. Det ble fokusert på sammenhengen mellom handling og konsekvens, ansvaret for å si fra og all trening som trengs for å komme tilbake ved skade. Først og fremst ble søkelyset satt på konsekvensen av trafikkulykker mht død, alvorlig skade, invaliditet, de uskyldige ofre, samfunnskostnader og ikke minst den sorg som oppstår når mennesker blir skadet eller dør som følge av helt unødvendige ulykker. Kampanjen ble evaluert av Sintef i 1986 med godt resultat. Dokken, Kvaale og Myrstad mottok påskjønnelser i form av priser fra blant andre Sør-Trøndelag fylke, Norsk Bilbransjeforbund og ble også tildelt Trygg Trafikks gullnål. 
I 1987 videreførte Trygg Trafikk prosjektet i samarbeid med Norges Handikapforbund og med støtte fra ulike sponsorer. Det ble opprettet team i hvert fylke, og kampanjen kjøres fremdeles 25 år etter oppstarten. Mange kjente idrettspersonligheter fra ulike idrettsgrener, trafikkskadde og politifolk har gitt sine betydelige bidrag i årenes løp.


== Referanser ==


== Eksterne lenker ==
Hjemmesider
Ingoda

Ingoda (russisk: Ингода) er ei elv i Zabajkalskij kraj i Russland. Den er 708 kilometer lang, og har et nedbørfelt på 37 200 km².Den har sitt utspring i Khentijfjellene, sørvest i Zabajkalskij kraj, og renner mot nordøst i en bred dal mellom Jablonovyjfjellene og Tsjerskijfjellene. Ved byen Tsjita snur elva mot sørøst, og dalen smalner til mens elva renner gjennom flere fjellrygger. Rundt 20 kiulometer oppstrøms fra byen Sjilka løper Ingoda sammen med elva Onon, og danner elva Sjilka. Ingoda er islagt fra først i november til slutten av april. De nederste delene av elva er seilbare. Middelvannføringen ved munningen er 72,6 m³/sek.Byen Tsjita ligger ved elva. Den transsibirske jernbanen går gjennom Ingodas dalføre.


== Referanser ==
Nertsja

Nertsja (russisk: Нерча, kinesisk: 尼布楚河 – Níbùchǔ hé) er ei elv i Zabajkalskij kraj i Russland. Den er ei venstre sideelv til Sjilka (i Amurs nedbørfelt). Elva er 580 kilometer lang, og har et nedbørfelt på 27 500 km². Nertsja er islagt fra oktober til månedsskiftet april/mai. Byen Nertsjinsk ligger syv kilometer fra samløpet med Sjilka.


== Referanser ==
Onon

Onon (russisk: Онон, mongolsk: Онон гол – Onon gol) er ei elv i Mongolia og Zabajkalskij kraj i Russland. Den er 1 032 kilometer lang, og har et nedbørfelt på 96 200 km².Elva har utspring på østhellingen av Khentijfjellene. De øverste 298 kilometrene av elva er i Mongolia. Rundt 20 kilometer oppstrøms fra byen Sjilka løper Onon sammen med elva Ingoda, og danner elva Sjilka.
Øvre Onon er et av områdene som hevdes å være stedet hvor Djenghis Khan ble født og vokste opp.
Onon er elva Amurs fjerneste tilløp, og elvesystemet Amur – Sjilka – Onon utgjør med en lengde på 4 252 kilometer sammenlagt en av verdens ti lengste elver (2 874 km + 560 km + 818 km).


== Referanser ==
Prestelønningskomiteen

Prestelønningskomiteen var en komité som ble nedsatt ved kongelig resolusjon 19. mars 1937, som gav Kirke- og Undervisningsdepartementet fullmakt til å sette ned en komité som skulle drøfte spørsmålet om en omordning av geistlighetens lønnsforhold og andre spørsmål som hører sammen med dette, blant annet de geistlige embetsgårder og de fond som hører inn under Kirkedepartementet. Følgende ble oppnevnt som medlemmer: Lønnsdirektør dr.jur. Henrik Lundh, lagtingspresident Gabriel Moseid, ekspedisjonssjef Otto Theisen og pastor Jon Mannsåker. Cand.jur. Henry Østlid var komiteens sekretær.
Prestelønningskomiteen avga disse tilrådingene: Tilråding I om en ny lov om kapiteltakster, avgitt 13. april 1937, tilråding II om innløsning av jordavgift, løs landskyld, jordeboksrettigheter, m.v., avgitt 21. februar 1938, Tilråding III om forvaltningen av de under Kirkedepartementet hørende fond, avgitt 6. mars 1939, tilråding IV om prestegardene, avgitt februar 1942 og tilråding V om presteskapets lønnsforhold m.m., avgitt februar 1942